I Syrien er det hverken Pikachu, Charmander eller Rattata man jagter. Her handler livet om at jagte tag over hovedet, tryghed og medicin. En dansk/syrisk grafisk desginer har udnyttet Pokemon Go’s popularitet til på ny at sætte fokus på krigen i Syrien. Han har skabt nogle billeder, hvor det ikke længer er Pokemons, der er målet. På Saif Tahhans billeder jagter man det der er brug for, når man er ramt af krigen i Syrien. - Syrene har mistet deres normale liv. Som syrere har vi mere vigtige ting end spil og Pokemon, siger Saif Tahhan. Saif Tahhan kalder sin version af spillet Syria Go. Han vil gerne sætte fokus på de rædsler, der foregår i Syrien, mens resten af verden er på pokemonjagt. - Min besked er, at vise verden hvordan Syrien lider under krigen, siger grafikeren. Den 26-årige Saif Tahhan er, siden han lagde billederne ud på sin Facebook-profil, blevet kontaktet af journalister fra hele verden. De vil alle høre historien bag billederne. Det er blandt andet CNN, BBC og The Telegraph, der har kontaktet Saif. - Det er jeg glad for. Jeg føler, at verden har fået min besked og … det er fantastisk, siger grafikeren. Saif håber, at Syria Go kan få folk op af stolene på samme måde som det populære pokemonspil har fået. - Jeg håber, at folk meget snart reagerer i det virklige liv og gør noget for at hjælpe de mennesker, der lever under krigen, siger Saif Tahhan.

Referat:
En dansk/syrisk grafiker har udnyttet Pokemon Go’s popularitet til at sætte fokus på krigen i Syrien.